ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ કેન્દ્રીય બજેટ 2019-2020ને આવકાર્યું
બજેટ 21મી સદીમાં ભારતના વિકાસને વેગ આપશે: પ્રધાનમંત્રી
નવી દિલ્હી, 05-07-2019
પ્રધાનમંત્રી શ્રી નરેન્દ્ર મોદીએ આજે કેન્દ્રીય બજેટ 2019-2020ને નવા ભારતના નિર્માણનું બજેટ ગણાવીને તેને આવકાર્યું હતુ.
કેન્દ્રીય નાણામંત્રીએ સંસદમાં વાર્ષિક બજેટ 2019-2020 રજૂ કર્યા પછી પ્રધાનમંત્રીએ એક નિવેદનમાં જણાવ્યું હતું કે, બજેટથી ગરીબ વર્ગ વધુ મજબૂત બનશે અને દેશમાં યુવાનો માટે વધુ સારા ભવિષ્યનું ઘડતર થશે.
બજેટના સંભવિત લાભો પર પ્રકાશ પાડતા પ્રધાનમંત્રીએ જણાવ્યું હતું કે, બજેટથી દેશમાં વિકાસની ગતિ હજુ પણ વધુ ઝડપી બનશે અને મધ્યમ વર્ગને તેનાથી ઘણો મોટો લાભ થશે. પ્રધાનમંત્રીએ જણાવ્યું હતું કે, “બજેટથી કરવેરાની પ્રક્રિયા વધુ સરળ થશે અને દેશમાં ઇન્ફ્રાસ્ટ્રક્ચરનું આધુનિકીકરણ કરવામાં મદદ મળી રહેશે.”
શ્રી નરેન્દ્ર મોદીએ જણાવ્યું હતું કે, બજેટના કારણે ઉદ્યોગોમાં વધુ મજબૂતી આવશે તેમજ ઉદ્યોગસાહિસકો પણ વધુ પ્રોત્સાહિત થશે. તેમણે ઉમેર્યું હતું કે, બજેટથી દેશના વિકાસમાં મહિલાઓની સહભાગિતામાં હજુ વધારો થશે. બજેટમાં ભારતમાં કૃષિ ક્ષેત્રે પરિવર્તન લાવવાનો રોડમેપ આપવામાં આવ્યો છે.
પ્રધાનમંત્રીએ વાર્ષિક બજેટ 2019-2020ને સંપૂર્ણપણે આશાનું બજેટ ગણાવ્યું હતું. તેમણે કહ્યું હતું કે, બજેટથી 21મી સદીમાં ભારતના વિકાસને વેગ મળશે.
પ્રધાનમંત્રીએ જણાવ્યું હતું કે, કેન્દ્ર સરકારે સમાજમાં ગરીબો, ખેડૂતો, દલીતો, પીડિતો અને વંચિત વર્ગના સશક્તીકરણ માટે સર્વાંગી પગલાં લીધા છે. તેમણે કહ્યું હતું કે, આ સશક્તીકરણના કારણે આગામી પાંચ વર્ષમાં તેઓ દેશનાં પાવરહાઉસ બની શકશે. દેશ સશક્ત વર્ગોની મદદથી પાંચ ટ્રિલિયન ડૉલરનું અર્થતંત્ર બનવાનું પોતાનું સપનું સાકાર કરી શકશે.
DK/NP/J.Khunt/GP
(Visitor Counter : 214
વિદેશ મંત્રાલય
ભારત અને યુનાઈટેડ કિંગડમ ઓફ ગ્રેટ બ્રિટન અને નોર્ધર્ન આઈલેન્ડ વચ્ચે થયેલા સમજૂતીના કરારને કેબિનેટની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી ભારત સરકારની કેબિનેટની બેઠકમાં ભારત સરકાર અને હર મેજીસ્ટીના યુનાઈટેડ કિંગડમ ઓફ ગ્રેટ બ્રિટન અને નોર્ધર્ન આઈલેન્ડની સરકાર વચ્ચે સ્થળાંતર અને મોબિલીટી પાર્ટનરશિપ અંગે થયેલા સમજૂતીના કરારને મંજૂરી આપવામાં આવી છે.
ઉદ્દેશોઃ
આ સમજૂતીના કરારનો ઉદ્દેશ બંને દેશો વચ્ચે વિદ્યાર્થીઓ, સંશોધકો અને કુશળ વ્યવસાયીઓ વચ્ચેની આવન- જાવન સરળ બનાવવાની બાબતને પ્રોત્સાહન આપવાનો અને બંને દેશો અનિયમિત સ્થળાંતર અને માનવ તસ્કરીના મુદ્દાને હલ કરવાનો છે.
આ સમજૂતીના કરારથી જાતિ, કોમ ધર્મ અથવા તો સ્ત્રી -પુરૂષના ભેદભાવ વગર આર્થિક કારણોથી તથા બંને દેશોના આર્થિક વિકાસની વિવિધ યોજનાઓમાં યોગદાન આપવાની ઈચ્છાથી સ્થળાંતર કરતા ભારતીય વિદ્યાર્થીઓ, શિક્ષણવિદો અને સંશોધકોને લાભ થશે. આ સમજૂતિના કરારથી કુશળતા ધરાવતા લોકોની આવનજાવન સરળ થતાં બંને દેશોમાં ઈનોવેશનની વ્યવસ્થાને સમર્થન પ્રાપ્ત થશે.
આ સમજૂતીના કરારનુ અસરકારક અમલીકરણ થાય તે માટે સંયુક્ત કાર્યકારી જૂથના માધ્યમથી વિદેશી બાબતોનુ મંત્રાલય ચુસ્ત મોનિટરીંગ કરશે.
(Visitor Counter : 156
રસાયણ અને ખાતર મંત્રાલય
સરકાર એ સુનિશ્ચિત કરી રહી કે ખેડૂતોને પૂરતું ખાતર મળી રહે: ગૌડા
કેન્દ્રીય રસાયણ અને ખાતર મંત્રી ડીવી સદાનંદ ગૌડાએ જણાવ્યું હતું કે, રસાયણ અને ખાતર મંત્રાલય આગામી ખરીફ મોસમ માટે ખાતરનો પૂરતો પુરવઠો મળી રહે તેની ખાતરી માટે તમામ પ્રયાસો કરી રહ્યું છે. શ્રી ગૌડાએ એક ટ્વીટમાં જણાવ્યુ હતું કે વર્તમાન સમયમાં ખાતરની યોગ્ય ઉપલબ્ધિ છે.
શ્રી ગૌડાએ જણાવ્યું હતું કે સરકાર ખેડૂતોને સમયસર ખાતરનો પૂરતો જથ્થો આપવા માટે કટિબદ્ધ છે. જ્યાં સુધી કર્ણાટકને સંબંધ છે, બીયારણ, ખાતર અને જંતુનાશકોની રાજ્યમાં કોઈ તંગી નથી. આ બાબતે અમે અમે કર્ણાટક સરકારના ઘનિષ્ઠ સંપર્કમાં રહીને કામ કરી રહ્યા છીએ અને ખાતરના ઉત્પાદન, હેરફેર અને ઉપલબ્ધિ અંગે ખાતર વિભાગ ચુસ્ત મોનિટરીંગ કરી રહ્યુ છે અને આ મુદ્દે રાજ્ય સરકારો તથા રેલવે મંત્રાલયના સંપર્કમાં છે.
એક અલગ ટ્વીટમાં કર્ણાટકનો ઉલ્લેખ કરતા તેમણે જણાવ્યું હતુ કે, “જ્યાં સુધી કર્ણાટકને સંબંધ છે, અમે આ બાબતે કર્ણાટક સરકાર સાથે ઘનિષ્ઠ સંપર્કમાં છીએ. હાલની સ્થિતિએ ખાતરની માસિક 2.57 લાખ ટનની જરૂરિયાત સામે રાજ્ય પાસે 7.3 લાખ ટનનો સ્ટોક છે.”
જાહેર ક્ષેત્રનુ એકમ નેશનલ ફર્ટિલાઈઝર્સ લિમિટેડે એક ટ્વીટમાં જણાવ્યું હતું કે તેમના નાંગલ, ભટીન્ડા, પાણીપત બીટ અને વિજાપુરના પ્લાન્ટ પૂર્ણ ક્ષમતાએ કામ કરી રહ્યા છે. ખેડૂત સમુદાયના લાભાર્થે બજારમાં નિયમિત રીતે યુરિયાનો પુરવઠો મોકલવામાં આવે છે.
GP/RP
(
ગૃહ મંત્રાલય
પ્રધાનમંત્રી શ્રી નરેન્દ્ર મોદીના નેતૃત્વ હેઠળની સરકારે કેન્દ્રીય સશસ્ત્ર પોલીસ દળો  માટે યોજના - આધુનિકીકરણ યોજના-IV ને મંજૂરી આપી છે.
કેન્દ્રીય ગૃહ મંત્રી શ્રી અમિત શાહના માર્ગદર્શન હેઠળ ગૃહ મંત્રાલય દ્વારા રૂ. 1,523 કરોડના કુલ નાણાકીય ખર્ચ સાથે આધુનિકીકરણ યોજના-IV 01.02.2022 થી 31.03.2026 સુધી અમલમાં મુકવામાં આવશે
યોજનાના અમલીકરણથી CAPF એકંદર ઓપરેશનલ કાર્યક્ષમતા/તૈયારી સુધારવા માટે સજ્જ થશે
સરકારે આ યોજનાને મંજૂરી આપી છે - સેન્ટ્રલ આર્મ્ડ પોલીસ ફોર્સીસ  માટે “CAPFs માટે આધુનિકીકરણ યોજના-III” ને ચાલુ રાખીને આધુનિકીકરણ યોજના-IV યોજના.
1,523 કરોડના કુલ નાણાકીય ખર્ચ સાથે CAPF માટે આધુનિકીકરણ યોજના-IV કેન્દ્રીય ગૃહ પ્રધાન શ્રી અમિત શાહના માર્ગદર્શન હેઠળ 01.02.2022 થી 31.03.2026 દરમિયાન ગૃહ મંત્રાલય દ્વારા અમલમાં મુકવામાં આવનાર છે અને CAPF ને સજ્જ કરશે. વિવિધ થિયેટરોમાં તેમની જમાવટની પેટર્નને ધ્યાનમાં રાખીને આધુનિક અત્યાધુનિક શસ્ત્રો અને સાધનો તેમની ઓપરેશનલ જરૂરિયાત મુજબ અપાશે. આ ઉપરાંત, CAPF ને અપગ્રેડેડ આઇટી સોલ્યુશન્સ પણ પ્રદાન કરવામાં આવશે.
યોજનાના અમલીકરણથી CAPF ને એકંદર ઓપરેશનલ કાર્યક્ષમતા/તૈયારીમાં સુધારો કરવા માટે સજ્જ કરવામાં આવશે જે દેશના આંતરિક સુરક્ષા પરિદ્રશ્ય પર હકારાત્મક અસર કરશે. આનાથી આંતરરાષ્ટ્રીય બોર્ડર/એલઓસી/એલએસી પર તેમજ ડાબેરી ઉગ્રવાદથી પ્રભાવિત વિસ્તારો, જમ્મુ અને કાશ્મીરના કેન્દ્રશાસિત પ્રદેશો, લદ્દાખ અને બળવાથી પ્રભાવિત ઉત્તર પૂર્વી રાજ્યો જેવા વિવિધ થિયેટરોમાં પડકારોનો સામનો કરવાની સરકારની ક્ષમતાને પ્રોત્સાહન મળશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કેન્દ્રીય જાહેર સેવા આયોગ
નવેમ્બર, 2022માં UPSC દ્વારા ભરતીના પરિણામોને અંતિમ સ્વરૂપ આપવામાં આવ્યું
નવેમ્બર, 2022ના મહિના દરમિયાન યુનિયન પબ્લિક સર્વિસ કમિશન દ્વારા નીચેના ભરતી પરિણામોને અંતિમ સ્વરૂપ આપવામાં આવ્યું છે. સૂચિત ઉમેદવારોને વ્યક્તિગત રીતે પોસ્ટ દ્વારા જાણ કરવામાં આવી છે.
લિંક જોવા માટે અહીં ક્લિક કરો
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 157
પ્રધાનમંત્રીનું કાર્યાલય
પ્રધાનમંત્રી શ્રીએ રાજઘાટ પર મહાત્મા ગાંધીને તેમની પુણ્ય તિથિ પર શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં રાજઘાટ ખાતે મહાત્મા ગાંધીને તેમની પુણ્યતિથિ પર શ્રદ્ધાંજલિ અર્પણ કરી હતી.
પ્રધાનમંત્રી શ્રીએ ટ્વીટ કર્યું;
"રાજઘાટ પર બાપુને શ્રદ્ધાંજલિ આપી."
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પેરા ટેબલ ટેનિસમાં પ્રતિષ્ઠિત ગોલ્ડ મેડલ જીતવા બદલ ભાવિના પટેલને શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ ભાવિના પટેલને બર્મિંગહામ કોમનવેલ્થ ગેમ્સ 2022માં પેરા ટેબલ ટેનિસમાં પ્રતિષ્ઠિત ગોલ્ડ મેડલ જીતવા બદલ શુભેચ્છાઓ પાઠવી છે.
પ્રધાનમંત્રીએ કહ્યું;
"અદ્ભુત @BhavinaOfficial આપણને ગર્વ કરવાનો વધુ એક પ્રસંગ આપ્યો છે! તેણીએ પેરા ટેબલ ટેનિસમાં પ્રતિષ્ઠિત ગોલ્ડ મેડલ જીત્યો, જે તેણીનો પ્રથમ CWG મેડલ છે. મને આશા છે કે તેણીની સિદ્ધિઓ ભારતના યુવાનોને ટેબલ ટેનિસમાં આગળ વધવા માટે પ્રેરિત કરશે. હું ભાવનાને તેના આગામી પ્રયાસો માટે ખૂબ ખૂબ શુભેચ્છા પાઠવું છું.."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 220.10 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 91,732 ડોઝ આપવામાં આવ્યા
ભારતમાં સક્રિય કેસનું ભારણ 3,653 થયું
સક્રિય કેસનું ભારણ હાલમાં 0.01% છે
સાજા થવાનો દર હાલમાં 98.08% નોંધાયો
છેલ્લા 24 કલાકમાં 179 દર્દીઓ સાજા થયા, કુલ વધીને 4,41,44,029 દર્દીઓ સાજા થયા
છેલ્લા 24 કલાકમાં ભારતમાં 226 નવા કેસ નોંધાયા
દૈનિક પોઝિટિવીટી દર 0.12% પહોંચ્યો
સાપ્તાહિક પોઝિટિવીટી દર હાલમાં 0.15% છે
કુલ 91.07 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,87,983 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 116
સ્વાસ્થ્ય અને પરિવાર કલ્યાણ મંત્રાલય
કોવિડ-19 અંગે અપડેટ્સ
દેશમાં કુલ 95,526 દર્દીઓ કોવિડ-19માંથી સાજા થયા
હાલમાં દેશમાં કોવિડ-19ના 97,581 સક્રીય દર્દીઓ છે અને તમામ દર્દીઓ સક્રિય તબીબી દેખરેખ હેઠળ સારવાર લઇ રહ્યા છે. છેલ્લા 24 કલાકમાં દેશમાં કોવિડ-19 કુલ 3708 દર્દી સાજા થઇ ગયા છે. આ ઉપરાંત, અત્યાર સુધીમા દેશમાં કોવિડ-19ના કુલ 95,526 દર્દીઓ સાજા થયા છે. કોવિડ-19ના દર્દીઓ સાજા થવાનો દર 48.07% નોંધાયો છે. ભારતમાં દર્દીઓ સાજા થવાનો દર સતત સુધરી રહ્યો છે અને મૃત્યુદરમાં એકધારો ઘટાડો થઇ રહ્યો છે. સમગ્ર દુનિયામાં ભારતમાં મૃત્યુદર સૌથી ઓછો છે. આજે ભારતમાં 2.82% મૃત્યુદર નોંધાયો છે.
ભારતની વસ્તી અને દુનિયામાં સૌથી વધુ અસરગ્રસ્ત 14 દેશોની કુલ વસ્તી લગભગ એકસરખી છે. સમાન વસ્તીનો આંકડો હોવા છતાં પણ, 1 જૂન 2020ના રોજ તે 14 સૌથી અસરગ્રસ્ત દેશોમાં કોવિડ-19ના કુલ કેસોની સંખ્યા ભારતમાં નોંધાયેલા કેસો કરતા 22.5 ગણી વધુ છે. તે 14 સૌથી અસરગ્રસ્ત દેશોમાં કોવિડ-19ના કારણે મૃત્યુ થયેલા કુલ દર્દીઓની સંખ્યા ભારતમાં મૃત્યુ પામનારા દર્દીઓની સરખામણીએ 55.2 ગણી વધારે છે.
આ સંજોગોમાં, મૃત્યુદર ઓછો કરવા પર અને શક્ય હોય ત્યાં સુધી સમયસર કેસોની ઓળખ કરવા અને તેમના તબીબી વ્યવસ્થાપન પર ધ્યાન કેન્દ્રિત કરવામાં આવી રહ્યું છે. પ્રમાણમા ઓછા મૃત્યુદરના આંકડા મુખ્ય વ્યૂહનીતિના કારણે છે – કેસની સમયસર ઓળખ અને કેસોનું તબીબી વ્યવસ્થાપન.
GP/DS
(
નાણા મંત્રાલય
ડીઆરઆઈએ અરેકા નટ્સ દાણચોરીની સિન્ડિકેટનો પર્દાફાશ કર્યો
અરેકા નટ્સની દાણચોરીની સિન્ડિકેટના માસ્ટરમાઇન્ડની ધરપકડ.
ડીઆરઆઈએ 75.09 MTS અરેકા નટ્સનો જથ્થો જપ્ત કર્યો છે જેની ટેરિફ કિંમત રૂ. 6.53 કરોડ છે, જેને 'ગ્રાઇન્ડીંગ વ્હીલ્સ' તરીકે જાહેર કરીને દાણચોરીનો પ્રયાસ કરવામાં આવી રહ્યો હતો. જપ્તીના અનુસંધાનમાં હાથ ધરવામાં આવેલી તપાસમાં મુખ્ય કાવતરાખોરની ઓળખ કરવામાં આવી છે અને તેની કસ્ટમ્સ એક્ટ હેઠળ ધરપકડ કરવામાં આવી છે.
2. પ્રાપ્ત થયેલી વિશિષ્ટ ગુપ્ત માહિતીએ સૂચવ્યું હતું કે 'અરેકા નટ્સ'નો જથ્થો કે જે માલના વર્ણનમાં ખોટી રીતે જાહેર કરીને અનૈતિક આયાતકારો દ્વારા ગેરકાયદેસર રીતે આયાત કરવાનો પ્રયાસ કરવામાં આવશે. ઇન્ટેલિજન્સે વધુમાં જણાવ્યું હતું કે આ સામાન જેબેલ અલી, યુએઇના પોર્ટથી ચેન્નાઇ પોર્ટ પર પહોંચ્યો હતો અને તેને બેંગલુરુ સ્થિત આઇસીડી વ્હાઇટફિલ્ડમાં ટ્રાન્સશિપ્ડ કરવામાં આવશે.
3. ઉપરોક્ત ગુપ્ત માહિતીના આધારે આ ત્રણેય કન્ટેનરોની ચેન્નાઈ બંદર અને બેંગાલુરુ ખાતે ડીઆરઆઈ અમદાવાદ ઝોનલ યુનિટના અધિકારીઓ દ્વારા તપાસ કરવામાં આવી હતી. તપાસ કર્યા પછી, 75.09 MTS અરેકા નટ્સ' નું ટેરિફ મૂલ્ય રૂ. 6.53 કરોડ હોવાનું જાણવા મળ્યું છે. જેને ઉપરોક્ત કન્ટેનરોમાં ખોટી રીતે જાહેર કરાયેલ હોવાનું જાણવા મળ્યું હતું, જેને ડીઆરઆઈ દ્વારા જપ્ત કરવામાં આવ્યા હતા. એક વ્યક્તિને, અન્ય વ્યક્તિઓની આયાત નિકાસ સંહિતા નો ઉપયોગ કરીને દાણચોરીના ગેરકાયદેસર કૃત્યનો મુખ્ય સૂત્રધાર, વિસ્તૃત પૂછપરછ / તપાસ દ્વારા ઓળખી કાઢવામાં આવ્યો છે અને તેની ધરપકડ કરવામાં આવી છે, આ કેસની વધુ તપાસ પ્રગતિ હેઠળ છે.
4. અરેકા નટની આયાત પર ઉચ્ચ ટેરિફ મૂલ્ય અને 110 ટકા ડ્યુટી માળખું સામેલ છે, જે સ્થાનિક ઉદ્યોગની સુરક્ષા માટે છે. તેનાથી બચવા માટે અપ્રમાણિક આયાતકારોએ અરેકા નટ્સની આયાતમાં ખોટી જાહેરાતનો આશરો લીધો છે. ડીઆરઆઈએ આ મોડસ ઓપરેન્ડીનો પર્દાફાશ કર્યો છે અને અસંદિગ્ધ આયાત નિકાસ સંહિતા  ધારકોના ઓળખપત્રોનો ઉપયોગ કરીને ગેરકાયદેસર રીતે 'અરેકા નટ્સ'ની દાણચોરી કરતી સિન્ડિકેટની સાંઠગાંઠનો પર્દાફાશ કર્યો છે, જે તાજેતરના સમયમાં વધ્યો છે.
CB/GP/JD
(Visitor Counter : 162
ગૃહ મંત્રાલય
કોવિડ-19 સામે લડવા માટે લૉકડાઉન પ્રતિબંધોમાંથી કૃષિને લગતા ઉત્પાદનોનું માર્કેટિંગ, આંગણવાડી વર્કર્સ અને આયુષને લગતી ચોક્કસ સેવાઓને બાકાત રાખવામાં આવી
ગૃહ બાબતોના મંત્રાલય  દ્વારા જાહેર કરવામાં આવેલ કોવિડ-19 સામે લડવા માટે લૉકડાઉનના પગલા અંગે કોન્સોલિડેટેડ માર્ગદર્શિકાઓ અંતર્ગત ચોક્કસ સેવાઓને બાકાત કરવાના સંદર્ભમાં પૂછવામાં આવેલ પ્રશ્નોના પ્રતિભાવ સ્વરૂપે કેન્દ્રીય ગૃહ સચિવે રાજ્યોને ઉપરોક્ત પ્રતિબંધની સ્થિતિમાં બાકાત રાખવામાં આવેલ આ સેવાઓની માહિતી અંગે સ્પષ્ટતા કરતો પત્ર લખ્યો છે.
રાજ્યોને લખવામાં આવેલ પત્રોમાં લૉકડાઉનના પ્રતિબંધો અંતર્ગત બાકાત રાખવામાં આવેલ ચોક્કસ સેવાઓ વિસ્તૃતપણે નીચે અનુસાર છે:
• કૃષિ પેદાશોનું સીધું માર્કેટિંગ
• આંગણવાડી કાર્યકર્તાઓ દ્વારા બાળકો, મહિલાઓ, સ્તનપાન કરાવતી માતાઓને ભોજન અને પોષણની સહાયતા
• આયુષ શ્રેણી અંતર્ગત મેડીકલ સુવિધાઓ અને દવાઓનું ઉત્પાદન
Click Here to see Communication to States with specific details of exempt categories
(Visitor Counter : 96
મંત્રીમંડળ
કેબિનેટે ડોમેસ્ટિક એલપીજીમાં નુકસાન માટે PSU OMCsની એક વખતની ગ્રાન્ટ તરીકે રૂપિયા 22,000 કરોડને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ત્રણ જાહેર ક્ષેત્રની અન્ડરટેકિંગ ઓઇલ માર્કેટિંગ કંપનીઓ ને રૂ. 22,000 કરોડની એક વખતની ગ્રાન્ટ આપવા માટે પેટ્રોલિયમ અને કુદરતી ગેસ મંત્રાલયના પ્રસ્તાવને મંજૂરી આપી છે. આ ગ્રાન્ટ ઈન્ડિયન ઓઈલ કોર્પોરેશન લિમિટેડ , ભારત પેટ્રોલિયમ કોર્પોરેશન લિમિટેડ  અને હિન્દુસ્તાન પેટ્રોલિયમ કોર્પોરેશન લિમિટેડ  વચ્ચે વહેંચવામાં આવશે.
આ મંજૂરી PSU OMCsને આત્મનિર્ભર ભારત અભિયાન પ્રત્યેની તેમની પ્રતિબદ્ધતા ચાલુ રાખવામાં મદદ કરશે, ઘરેલું એલપીજી સપ્લાયની બાધ્યતા સુનિશ્ચિત કરશે અને મેક ઇન ઇન્ડિયા ઉત્પાદનોની પ્રાપ્તિને પણ સમર્થન આપશે.
IOCL, BPCL, HPCL જેવી જાહેર ક્ષેત્રની ઓઇલ માર્કેટિંગ કંપનીઓ દ્વારા ગ્રાહકોને સ્થાનિક LPG સિલિન્ડરો નિયમનિત ભાવે પૂરા પાડવામાં આવે છે.
જૂન 2020થી જૂન 2022 ના સમયગાળા દરમિયાન, એલપીજીના આંતરરાષ્ટ્રીય ભાવમાં લગભગ 300%નો વધારો થયો છે. જો કે, આંતરરાષ્ટ્રીય એલપીજીના ભાવમાં થતી વધઘટથી ગ્રાહકોને સુરક્ષિત રાખવા માટે, ખર્ચમાં વધારો સંપૂર્ણપણે સ્થાનિક એલપીજીના ગ્રાહકોને આપવામાં આવ્યો ન હતો. તદનુસાર, આ સમયગાળા દરમિયાન સ્થાનિક એલપીજીના ભાવમાં માત્ર 72% વધારો થયો છે. આનાથી આ OMCs માટે નોંધપાત્ર નુકસાન થયું છે.
આ નુકસાન છતાં, ત્રણ PSU OMC એ દેશમાં આ આવશ્યક રસોઈ બળતણનો સતત પુરવઠો સુનિશ્ચિત કર્યો છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 175.83 કરોડ લોકોને રસી આપવામાં આવી
ભારતમાં સક્રિય કેસનું ભારણ 1,81,075 થયું
સક્રિય કેસનું ભારણ હાલમાં 0.42% છે
સાજા થવાનો દર હાલમાં 98.38% નોંધાયો
છેલ્લા 24 કલાકમાં 34,226 દર્દીઓ સાજા થયા, કુલ વધીને 4,21,58,510 દર્દીઓ સાજા થયા
છેલ્લા 24 કલાકમાં ભારતમાં 13,405 નવા કેસ નોંધાયા
દૈનિક પોઝિટિવીટી દર 1.24% પહોંચ્યો
સાપ્તાહિક પોઝિટિવીટી દર હાલમાં 1.98% છે
કુલ 76.12 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 10,84,247 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 160
પ્રધાનમંત્રીનું કાર્યાલય
આ પડકારજનક સમયમાં ભારતની અર્થવ્યવસ્થા આશાના કિરણ તરીકે ચમકે છે: પ્રધાનમંત્રી શ્રી
મનીકંટ્રોલ વેબસાઈટ દ્વારા ભારત માટે આશાવાદના કારણો સંબંધિત લેખો અને ઈન્ફોગ્રાફિક્સના સંગ્રહ પર ટિપ્પણી કરતા, પ્રધાનમંત્રી શ્રી નરેન્દ્ર મોદીએ ભારતીય અર્થતંત્રની મજબૂત વૃદ્ધિ અને સ્થિતિસ્થાપક ભાવનાની પુનઃ પુષ્ટિ કરી.
પ્રધાનમંત્રીએ X પર પોસ્ટ કર્યું:
"ભારતની અર્થવ્યવસ્થા આ પડકારજનક સમયમાં આશાના કિરણ તરીકે ચમકે છે. મજબૂત વૃદ્ધિ અને સ્થિતિસ્થાપક ભાવના સાથે, ભવિષ્ય આશાસ્પદ લાગે છે. ચાલો આ ગતિ જાળવીએ અને 140 કરોડ ભારતીયોની સમૃદ્ધિ સુનિશ્ચિત કરીએ!"
CB/GP/JD
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 99.12 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 14,623 નવા કેસ નોંધાયા
- સક્રિય કેસ કુલ કેસનાં 1% કરતા ઓછા છે, હાલમાં 0.52% છે, માર્ચ 2020 પછી સૌથી ઓછા
- ભારતમાં સક્રિય કેસનું 1,78,098 થયું, 229 દિવસમાં સૌથી ઓછું
- સાજા થવાનો દર હાલમાં 98.15% નોંધાયો, માર્ચ 2020 પછી સૌથી વધુ
- છેલ્લા 24 કલાકમાં 19,446 દર્દીઓ સાજા થયા, કુલ વધીને 3,34,78,247 દર્દીઓ સાજા થયા
- સાપ્તાહિક પોઝિટિવીટી દર છેલ્લા 117 દિવસથી 3% કરતા ઓછો થઈ ગયો છે, હાલમાં 1.34% છે
- દૈનિક પોઝિટિવીટી દર 1.10% પહોંચ્યો, છેલ્લા 51 દિવસથી 3% કરતા ઓછો
- કુલ 59.44 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1765017
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
વિગત: https://pib.gov.in/PressReleasePage.aspx?PRID=1765010
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 120
નાણા મંત્રાલય
સરકારે દિવાળીની પૂર્વ સંધ્યાએ પેટ્રોલ અને ડીઝલ પર એક્સાઈઝ ડ્યુટી ઘટાડવાની જાહેરાત કરી
પેટ્રોલ અને ડીઝલ પરની એક્સાઈઝ ડ્યુટીમાં આવતીકાલથી અનુક્રમે રૂ. 5 અને રૂ. 10 ઘટાડો થશે
તે મુજબ પેટ્રોલ અને ડીઝલના ભાવમાં ઘટાડો થશે
ડીઝલ પરની એક્સાઈઝ ડ્યુટીમાં ઘટાડો પેટ્રોલ કરતા બમણો થશે અને આગામી રવિ સિઝન દરમિયાન ખેડૂતોને પ્રોત્સાહન આપશે.
રાજ્યોને ગ્રાહકોને રાહત આપવા માટે પેટ્રોલ અને ડીઝલ પર વેટ ઘટાડવા વિનંતી કરવામાં આવી છે
ભારત સરકારે પેટ્રોલ અને ડીઝલ પરની સેન્ટ્રલ એક્સાઈઝ ડ્યુટીમાં અનુક્રમે રૂ. 5 અને રૂ. 10નો ઘટાડો કરવાનો મહત્વનો નિર્ણય લીધો છે. જેના અનુસંધાને પેટ્રોલ અને ડીઝલના ભાવમાં ઘટાડો થશે.
ડીઝલ પરની એક્સાઈઝ ડ્યુટીમાં ઘટાડો પેટ્રોલ કરતાં બમણો થશે. ભારતીય ખેડૂતોએ, તેમની સખત મહેનત દ્વારા, લોકડાઉનના તબક્કા દરમિયાન પણ આર્થિક વિકાસની ગતિ જાળવી રાખી છે અને ડીઝલ પરની એક્સાઇઝમાં જંગી ઘટાડો આગામી રવિ સિઝન દરમિયાન ખેડૂતોને પ્રોત્સાહન રૂપે આવશે.
તાજેતરના મહિનાઓમાં ક્રૂડ ઓઈલના ભાવમાં વૈશ્વિક ઉછાળો જોવા મળ્યો છે. પરિણામે, તાજેતરના સપ્તાહોમાં પેટ્રોલ અને ડીઝલના સ્થાનિક ભાવમાં ફુગાવાના દબાણમાં વધારો થયો હતો. વિશ્વએ પણ અછત અને તમામ પ્રકારની ઊર્જાના ભાવમાં વધારો જોયો છે. ભારતમાં ઊર્જાની અછત ન રહે અને પેટ્રોલ અને ડીઝલ જેવી ચીજવસ્તુઓ આપણી જરૂરિયાતોને પૂરી કરવા માટે પૂરતા પ્રમાણમાં ઉપલબ્ધ હોય તે સુનિશ્ચિત કરવા માટે ભારત સરકારે પ્રયાસો કર્યા છે.
ભારતની મહત્વાકાંક્ષી વસ્તીની સાહસિક ક્ષમતા દ્વારા સંચાલિત, ભારતીય અર્થતંત્રમાં કોવિડ-19 પ્રેરિત મંદી પછી નોંધપાત્ર પરિવર્તન જોવા મળ્યું છે. અર્થવ્યવસ્થાના તમામ ક્ષેત્રો - પછી તે ઉત્પાદન, સેવાઓ અથવા કૃષિ હોય - નોંધપાત્ર આર્થિક પ્રવૃત્તિનો અનુભવ કરી રહ્યા છે.
અર્થતંત્રને વધુ વેગ આપવા માટે, ભારત સરકારે ડીઝલ અને પેટ્રોલ પરની એક્સાઇઝ ડ્યુટીમાં નોંધપાત્ર ઘટાડો કરવાનો નિર્ણય કર્યો છે.
પેટ્રોલ અને ડીઝલ પરની એક્સાઇઝ ડ્યુટીમાં ઘટાડો પણ વપરાશને વેગ આપશે અને ફુગાવાને નીચો રાખશે, આમ ગરીબ અને મધ્યમ વર્ગને મદદ મળશે. આજના નિર્ણયથી સમગ્ર આર્થિક ચક્રને વધુ વેગ મળવાની અપેક્ષા છે.
રાજ્યોને ગ્રાહકોને રાહત આપવા માટે પેટ્રોલ અને ડીઝલ પરના વેટને અનુરૂપ ઘટાડો કરવા પણ વિનંતી કરવામાં આવી છે.
SD/GP/JD
(Visitor Counter : 225
પ્રધાનમંત્રીનું કાર્યાલય
પ્રધાનમંત્રીએ રવિ કુમાર દહિયાને ટોક્યો ઓલિમ્પિક 2020માં કુસ્તીમાં રજત પદક જીતવા બદલ અભિનંદન પાઠવ્યા હતા
પ્રધાનમંત્રી શ્રી નરેન્દ્ર મોદીએ રવિ કુમાર દહિયાને ટોક્યો ઓલિમ્પિક 2020માં કુસ્તીમાં રજત પદક જીતવા બદલ અભિનંદન પાઠવ્યા છે અને તેમને ઉલ્લેખનીય કુસ્તીબાજ ગણાવ્યા છે.
એક ટ્વિટમાં પ્રધાનમંત્રીએ કહ્યું;
"રવિ કુમાર દહિયા એક ઉલ્લેખનીય કુસ્તીબાજ છે! તેમની લડવાની ભાવના અને દ્રઢતા ઉત્કૃષ્ટ છે. તેમને #Tokyo2020માં રજત પદક જીતવા બદલ અભિનંદન. ભારતને તેમની સિદ્ધિઓ પર ખૂબ ગર્વ છે."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ અમદાવાદની હોસ્પિટલમાં થયેલી આગની દુર્ઘટનામાં મૃતકો માટે દુઃખની લાગણી વ્યક્ત કરી
પ્રધાનમંત્રી શ્રી નરેન્દ્ર મોદીએ અમદાવાદની હોસ્પિટલમાં થયેલી આગની દુર્ઘટનામાં મૃતકો માટે દુઃખની લાગણી વ્યક્ત કરી છે.
એક ટ્વિટમાં પ્રધાનમંત્રીએ કહ્યું કે,
"અમદાવાદમાં હોસ્પિટલમાં લાગેલી આગની દુર્ઘટનાથી ખુબ દુ:ખી છું. મૃતકોના પરિવારજનો પ્રત્યે સંવેદના. દુર્ઘટનામાં ઘાયલ થયેલા લોકો જલ્દી સ્વસ્થ થાય એવી કામના. મુખ્યમંત્રી શ્રી વિજયભાઈ રૂપાણી અને મેયર બીજલ પટેલ સાથે પરિસ્થિતિ અંગે વાત કરી. પ્રશાસન અસરગ્રસ્તોને તમામ સંભવિત સહાય પૂરી પાડી રહ્યું છે."
SD/GP/BT
(
પ્રધાનમંત્રીનું કાર્યાલય
પ્રધાનમંત્રી શ્રીએ નવરોઝના અવસર પર શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ પારસી નવા વર્ષ, નવરોઝના વિશેષ અવસર પર શુભેચ્છાઓ પાઠવી છે.
એક ટ્વીટમાં, પ્રધાનમંત્રીએ કહ્યું;
“નવરોઝ મુબારક!
પારસી નવા વર્ષના વિશેષ અવસર પર શુભેચ્છાઓ. ભારતને પારસી સમુદાયની સંસ્કૃતિ અને પરંપરાઓ પર ખૂબ ગર્વ છે. આ સમુદાયે આપણી રાષ્ટ્રીય પ્રગતિને નોંધપાત્ર રીતે સમૃદ્ધ બનાવી છે. હું સમગ્ર વર્ષ સુખ, ઉત્તમ સ્વાસ્થ્ય અને સમૃદ્ધિથી પરિપૂર્ણ રહે તેવી પ્રાર્થના કરું છું.”
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ લોકોને દીપાવલીની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ દીપાવલીના અવસર પર લોકોને શુભેચ્છા પાઠવી છે. પ્રકાશનો આ તહેવાર દરેકના જીવનમાં સુખ અને સારું સ્વાસ્થ્ય લાવે તેવી પણ તેમણે શુભેચ્છા પાઠવી હતી.
પ્રધાનમંત્રીએ ટ્વીટ કર્યું;
"દરેકને દિવાળીની શુભકામનાઓ. દિવાળી તેજ અને પ્રકાશ સાથે સંકળાયેલી છે. આ શુભ તહેવાર આપણા જીવનમાં આનંદ અને સુખાકારીની ભાવનાને આગળ વધારશે. હું આશા રાખું છું કે પરિવાર અને મિત્રો સાથે તમારી દિવાળી અદ્ભુત હોય."
"આપ સૌને દિવાળીની ખૂબ ખૂબ શુભેચ્છાઓ. પ્રકાશનો આ તહેવાર દરેકના જીવનમાં ખુશીઓ અને સારું સ્વાસ્થ્ય લાવે તેવી પ્રાર્થના."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ડિઝાસ્ટર રિસ્ક રિડક્શન માટે સેન્ડાઈ ફ્રેમવર્કની મધ્યવર્તી સમીક્ષા દરમિયાન ભારત-જાપાન સાઈડ ઈવેન્ટ
એક નાણાકીય આર્કિટેક્ચર વિકસાવવાની જરૂર છે જે સંતુલિત રીતે આપત્તિ જોખમ ઘટાડવાની જરૂરિયાતોના સમગ્ર સ્પેક્ટ્રમને સંબોધિત કરી શકે: ડૉ. પી.કે. મિશ્રા
ભારતની નેશનલ ડિઝાસ્ટર મેનેજમેન્ટ ઓથોરિટી  અને જાપાન ઈન્ટરનેશનલ કોઓપરેશન એજન્સી  એ આજે સંયુક્ત રાષ્ટ્રના મુખ્યમથક ખાતે એક રિસ્ક રિડક્શન હબ ઈવેન્ટનું આયોજન કર્યું હતું, જેમાં સેન્ડાઈ ફ્રેમવર્ક ફોર ડિઝાસ્ટર રિસ્ક રિડક્શન  2015-ની 2030 'સ્થિતિસ્થાપક અને ટકાઉ ભવિષ્ય તરફ આપત્તિ જોખમ ઘટાડવામાં રોકાણને પ્રોત્સાહન આપવા માટે રાજ્યોની ભૂમિકાઓ' પર ચર્ચા કરવા મધ્યવર્તી સમીક્ષાની ઉચ્ચ સ્તરીય બેઠક યોજાઈ હતી. આ ઇવેન્ટમાં SDGs હાંસલ કરવા અને ક્લાયમેટ ચેન્જ સાથે સંકળાયેલા નુકસાન અને અસરોને ઘટાડવા અને તેના દ્વારા એક સ્થિતિસ્થાપક સમાજનું નિર્માણ કરવા માટે મૂળભૂત જરૂરિયાત તરીકે આપત્તિ જોખમ ઘટાડવામાં રોકાણને પ્રોત્સાહન આપવામાં રાજ્યોની પ્રાથમિક ભૂમિકાની રૂપરેખા આપવામાં આવી હતી. આ ઇવેન્ટમાં અસ્તિત્વમાં રહેલા જોખમોને ઘટાડવા અને સ્થિતિસ્થાપક અને ટકાઉ સમાજના નિર્માણ તરફ ભવિષ્યના જોખમોને રોકવા માટે દરેક રાજ્યની જવાબદારી માટે આહવાન કરવામાં આવ્યું હતું.
અગ્ર સચિવ ડો.પી.કે. મિશ્રા પ્રધાનમંત્રીના ભારતીય પ્રતિનિધિમંડળનું નેતૃત્વ કરશે. તેમની ટિપ્પણી દરમિયાન, ડૉ. મિશ્રાએ માહિતી આપી હતી કે વૈશ્વિક નીતિ વિષયક પ્રવચનમાં આપત્તિ જોખમ ઘટાડવાના મુદ્દા પર જરૂરી ધ્યાન આપવામાં આવી રહ્યું છે કારણ કે G20 અને G7 બંનેએ આ મુદ્દાને પ્રાથમિકતા આપી છે. ડૉ. મિશ્રાએ નાણાકીય આર્કિટેક્ચર વિકસાવવાની જરૂરિયાત પર પણ ભાર મૂક્યો હતો જે સંતુલિત રીતે આપત્તિ જોખમ ઘટાડવાની જરૂરિયાતોના સમગ્ર સ્પેક્ટ્રમને સંબોધિત કરી શકે અને આપત્તિના સમયે પ્રારંભિક ચેતવણી પ્રણાલીને મજબૂત કરવામાં રાજ્યની ભૂમિકાને સ્પષ્ટ કરી શકે. આ દિશામાં, G20 વર્કિંગ ગ્રૂપ નાણાકીય મુદ્દાઓ પર ચર્ચા કરવા માટે આવતા અઠવાડિયે બીજી વખત બેઠક કરશે.
ઉલ્લેખનીય છે કે SFDRR ની અનુરૂપ અને G20 ના ભારતના પ્રમુખપદ દરમિયાન, DRR  પરના કાર્યકારી જૂથે પાંચ પ્રાથમિકતાઓ પ્રસ્તાવિત કરી હતી, જેમાં તમામ હાઇડ્રો-મેટિરોલોજીકલ આફતો માટે પ્રારંભિક ચેતવણી પ્રણાલીઓનું વૈશ્વિક કવરેજ, ઇન્ફ્રાસ્ટ્રક્ચર સિસ્ટમને આપત્તિ અને આબોહવા બનાવવા માટે પ્રતિબદ્ધતા વધારવાનો સમાવેશ થાય છે. સ્થિતિસ્થાપક; આપત્તિ જોખમ ઘટાડવા માટે મજબૂત રાષ્ટ્રીય નાણાકીય માળખું; "બિલ્ડ બેટર બેટર" સહિતની રાષ્ટ્રીય અને વૈશ્વિક આપત્તિ પ્રતિભાવ પ્રણાલીઓને મજબૂત બનાવવી; અને ઇકોસિસ્ટમ-આધારિત અભિગમોની એપ્લિકેશનમાં વધારો. ચર્ચાઓએ ગ્લોબલ સાઉથ સહિત G7 અને G20 દેશોના નેતાઓ દ્વારા આપત્તિ જોખમ ઘટાડવા માટે તાત્કાલિક પગલાં લેવાની જરૂરિયાતની માન્યતા પર ભાર મૂક્યો હતો.
સભ્ય દેશોએ સંકટ અને જોખમની માહિતીની પહોંચ વધારવા તેમજ આપત્તિ જોખમ શાસનને વધારવા માટે DRR માટે યોગ્ય બજેટ ફાળવણીનું માર્ગદર્શન આપતી અને આપત્તિ પછી વધુ સારી રીતે પાછા ફરવામાં પણ મદદ કરવા માટે તેમની સંબંધિત ભૂમિકાઓ સહિત બહુ-દેશીય સહકાર શરૂ કરવા પર ભાર મૂક્યો હતો. G20, 2023માં ભારતના પ્રમુખપદ હેઠળ, શેરપા ટ્રેક હેઠળ, SFDRR તેમજ SDG ના લક્ષ્યો હાંસલ કરવા સભ્ય દેશોના પ્રયત્નોને વેગ આપવા માટે મદદ કરવા માટે આપત્તિ જોખમ ઘટાડવા પર કાર્યકારી જૂથની સ્થાપના કરવા માટે એક મહત્વપૂર્ણ પગલું ભર્યું છે. યુનાઈટેડ નેશન્સ ઑફિસ ફોર ડિઝાસ્ટર રિસ્ક રિડક્શન  ના સંકલનમાં આયોજિત આ કાર્યક્રમમાં સંયુક્ત રાષ્ટ્રમાં ભારતના કાયમી પ્રતિનિધિ એમ્બ રૂચિરા કંબોજ અને ભારતીય પ્રતિનિધિમંડળના અધિકારીઓએ પણ ભાગ લીધો હતો.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ગોવાના અગુઆડા કિલ્લા ખાતે ભારતીય લાઇટહાઉસ ફેસ્ટિવલના ઉદ્ઘાટન પર ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ જણાવ્યું હતું કે મુખ્ય પ્રવાસન સ્થળો તરીકે લાઇટહાઉસ પ્રત્યે વધતો ઉત્સાહ જોઈને તેઓ ખુશ છે.
X પદોની શ્રેણીમાં, બંદરો, શિપિંગ અને જળમાર્ગોના કેન્દ્રીય પ્રધાન, શ્રી સર્બાનંદ સોનોવાલે માહિતી આપી હતી કે તેમણે ગોવાના મુખ્યમંત્રી શ્રી ડૉ. પ્રમોદ પી સાવંત અને કેન્દ્રીય રાજ્યમંત્રી શ્રી શ્રીપદ વાય નાઈક સાથે ગોવાના અગુઆડા ફોર્ટ ખાતે પ્રથમ ભારતીય લાઇટહાઉસ ફેસ્ટિવલનું ઉદ્ઘાટન કર્યું છે. .
ભારતીય લાઇટ હાઉસ ફેસ્ટિવલ દીવાદાંડીઓની ઉજવણી કરવા માટે યોજવામાં આવી રહ્યો છે, જે દરિયાઈ નેવિગેશનનો એક આવશ્યક ભાગ છે અને પ્રાચીનકાળમાં જહાજો અને પ્રવાસીઓને તેમના રહસ્ય અને મનોહર આકર્ષણ સાથે એકસરખું ઇશારો કરતી અનન્ય રચનાઓ છે.
કેન્દ્રીય મંત્રીના X પદો પર પ્રતિક્રિયા આપતા પ્રધાનમંત્રીએ કહ્યું;
“મહત્વના પર્યટન સ્થળો તરીકે લાઇટહાઉસ પ્રત્યે વધતો ઉત્સાહ જોઈને આનંદ થયો. આ વિષય પર #MannKiBaat દરમિયાન મેં જે કહ્યું હતું તે અહીં છે.
https://youtu.be/kP_qEIipwqE?si=-_wpXAj5aoIdSXls”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(